Aalborg Stiftstidende, 1829-05-09
Brudstykke af Bladet Times, til Kundskab om den offentlige Menings Standpunkt i England for Øieblikket. "Det synes at være den almindelige Mening, at den nærværende Parlaments=Session vil blive endt meget tidligere end sædvanligt. Vi haabe oprigtigt, at saavel Landets udvortes Forhold, som dets indre Anliggender, hvad Politiken angaaer, maatte retfærdiggjøre en saa tidlig Afbrydelse af de kongelige Ministres parlamentariske Virksomhed, Skal man dømme efter Frugterne af deres Bestræbelser indtil dette Øieblik, saa have de vist nok erhvervet sig en sjelden og velgrundet Ret paa Hville efter det hæderlige Arbeide. De have udrettet mere for Rigets grundige Vel, end alle de Administrationer, som gik forud for dem i de sidste 140 Aar, og skulde Regningen mellem England og Hertugen af Wellington opgiøres i dette Øieblik, vilde vist neppe Nogen paastaae, at Hertugen var bleven Landet noget skyldig. Men hans Herlighed vilde tabe den kosteligste af de Grundsætninger af Sigte, ved hvilke de største Krigere og Statsmænd - blandt hvis Tal han jo selv befinder sig - hidtil bestandig lode sig lede, om han lod nogetsomhelst ufuldendt, som kunde gjøres fuldstændigt, eller lod noget i Tvivl, som Nationen havde Krav paa at erholde Kundskab om Paa begge Bredder af den irske Canal befinde vi os nu, 8 Dage efter at den katholske Bill er gaaet igjennem, ved dens Virkninger hensatte i den dybeste Roi det Jndre. Det er altsaa naturligt, at man gjenkalder i sin Erindring de andre Landets Anliggender, som ere standsede, ligesaa naturligt som det var, at de i flere Maaneder bleve tilsidesatte. Gienstandene for den offentlige Omtale have virkelig allerede vexlet, og blandt mange andre Materier, som alle vare underordnede det katholske Anliggende, men alligevel af betydelig indre Vigtighed, have Englands Forhold til Udlandet igjen indtaget deres Rang blandt de Anliggender, som have Jnteresse for os. Man er i Spændning - omendskiønt nogenlunde rolig - angaaende Portugal; men man er mere spændt om Forhandlingerne, betræffende Anliggenderne i Orienten, fordi man om disse troer sig mindre underrettet. Hans Majestæts sidste Meddelelse med Hensyn herpaa var det Løvte, at ville anvende sine bedste Bestræbelser paa at gjenoprette Roligheden mellem Porten og Rusland. Vi overskride ikke Folkets Ønsker, i det vi forelægge det Spørgsmaal, til hvilken Grad disse velmeente Bestræbelser har ve viist sig virksomme eller ikke, Nationen burde erfare - dette være sagt med den fuldeste Velvillie og Agtelse for et Ministerium, der har erhvervet sig saa store Krav paa den offentlige Tillid - den burde ved et eller andet officielt Organ f. Ex. en ministeriel Talle i Parlamentet erfare, hvilke Fremskridt der ere gjorte med vore Underhandlinger med de krigførende Magter i det østlige Europa, paa hvilket Standpunkt de nu staae, og hvilket Udfald de rimeligviis ville faae; thi den Skueplads, paa hvilken der nu handles, Operationerne til Søes og Lands, og deres umiddelbare Følger kunne være af den Natur, at de paa det ømfindtligste berøre vor Handelsfrihed for Tiden og Sikkerheden for den i Fremtiden, ligesom de have Jndflydelse paa Sikkerheden for Skibsfarten i det sorte Hav og i Archipelagus, paa de Øers Velfærd, som vi besidde i hine Have, og endelig paa Grækenlands Tilstand og Ægyptens Sikkerhed. Vi ville hermed ikke sige, at alle disse Anliggender, eller endog kun nogle af dem, for Tiden ere udsatte for Farer, men vi paastaae, at de i Betragtning af den nærværende Krigsskueplads og de dermed i Forbindelse staaende Udsigter, kunne komme i Fare, og see vi hen til de mange heri Jnteresserede, som allerede have yttret Bekymring over denne efter al Udseende følgerige Strid og de diplomatiske Forhandlinger, som den foranlediger, og hvori saa Mange maae deeltage, saa synes de forviklede Jndvirkninger paa den europæiske Politik, som alt dette tyder hen til, at gjøre det ønskeligt, at Parlamentet ikke blev prorogeret førend en tydelig og bestemt Forklaring over vort Forhold til Grækenland, Rusland og Tyrkiet, saavel som maaskee endnu een anden Magt, var bleven Nationen meddeelt.